**Socialinio pedagogo darbo aprašymas:**

**Socialinis pedagogas vykdydamas darbo funkcijas privalo:**

1. siekti pagrindinio socialinio pedagogo veiklos tikslo – vaiko gerovės, saugumo siekiant pozityvios integracijos ir socializacijos visuomenėje, skatinant visavertę asmenybės raišką, pilietinę brandą;

2. įvertinti vaiko socialines problemas ir poreikius;

3. pasirinkti efektyvius darbo metodus;

4. planuoti ir dalyvauti socialinės pagalbos teikimo mokiniui, mokinio tėvams ar jo teisėtiems atstovams bei pedagogams procese;

5. kiekvienam mokiniui, su kuriuo dirba socialinis pedagogas, užvesti bylą ir laikyti joje informaciją apie vaiko socialinę situaciją bei teikiamos pagalbos procesą;

6. sprendžiant problemas ir priimant sprendimus neperžengti savo profesinės kompetencijos ribų;

7. informuoti Progimnazijos administraciją, pedagogus, kitus specialistus apie probleminę situaciją, nepažeidžiant konfidencialumo;

8. dirbti su asmeniu (individualus darbas) – mokiniu, tėvais ar teisėtais vaiko atstovais, pedagogais ir kitais Progimnazijoje dirbančiais specialistais;

9. vertinti ir padėti spręsti problemas, susijusias su įvairiais mokiniams kylančiais sunkumais (pagrindinių vaiko reikmių tenkinimo, saugumo užtikrinimo), vykdyti saviraiškos ir savi- aktualizacijos, emocinių ir elgesio bei kitų problemų sprendimo prevencines programas;

10. padėti tėvams ar teisėtiems vaiko atstovams ugdyti savo vaiką; suprasti jo socialinius ir psichologinius poreikius, jų tenkinimo svarbą, geriau suprasti vaiko, turinčio vystymosi sunkumų, poreikius, tėvų teises ir pareigas. Informuoti tėvus apie jų teisę gauti socialinę ir pedagoginę pagalbą;

11. nuolat palaikyti ryšius su vietos bendruomene ir įvairiomis įstaigomis;

12. tirti socialinės pedagoginės pagalbos poreikį. Organizuoti ir koordinuoti socialinės-pedagoginės pagalbos teikimą ir vertinti jos kokybę;

13. kartu su įstaigos personalu, visuomeninėmis organizacijomis ir socialiniais partneriais iš kitų institucijų atlikti šviečiamąjį-informacinį darbą;

14. inicijuoti, organizuoti socialinių projektų kūrimą ir jų įgyvendinimą;

15. inicijuoti išteklių, kurie būtini vaikų ir jų šeimų poreikiams patenkinti, gavimą;

16. palaikyti ryšius su įvairiomis valstybinėmis įstaigomis ir nevyriausybinėmis organizacijomis, teikiančiomis socialinę, psichologinę, teisinę pagalbą;

17. atstovauti ir ginti vaikų teises švietimo įstaigoje, teisėsaugos ir kitose institucijose;

18. dalyvauti Progimnazijos vaiko gerovės ir kitų Progimnazijos direktoriaus sudarytų darbo grupių, komisijų veikloje;

19. dalyvauti Progimnazijos veiklos įsivertinime;

20. informuoti Progimnazijos administraciją apie vaiko turimas socialines problemas, pastebėtą ar įtariamą vaiko teisių pažeidimą;

21. informuoti vaiko tėvus ar teisėtus vaiko atstovus apie jų pasiekimus, problemas ir ugdymosi poreikius;

22. tvarkyti vaikų ugdomuosius veiklos apskaitos dokumentus;

23. koordinuoti ir prižiūrėti socialinės paramos (nemokamo maitinimo, transporto išlaidų ir pan.) teikimo procesus Progimnazijoje;

24. analizuoti savo pedagoginę veiklą ir mokslo metų pabaigoje pateikti savo pedagoginės veiklos metinę ataskaitą;

25. skirti 40 procentų savo darbo laiko konsultacijoms su kitais specialistais, tiriamajam ir organizaciniam darbui, dokumentų pildymui ir tvarkymui, tobulinti profesinę kvalifikaciją. Šių darbų atlikimo vietą derinti su Progimnazijos administracija;

26. dalyvauti pedagogų tarybos posėdžiuose ir kituose privalomuose renginiuose bei Progimnazijos programų rengime, audito vykdyme ir kt.;

27. dalintis gerąja patirtimi su bendradarbiais, padėti vienas kitam;

28. vykdyti kitus Progimnazijos direktoriaus ar jo įgalioto asmens pavedimus, susijusius su socialinio pedagogo pareigomis, ir atlikti kitus netiesioginius darbus, kuriuos įsakymu nustato direktorius.

**Reikalavimai šias pareigas einančiam darbuotojui:**

1. turėti aukštąjį universitetinį išsilavinimą ir socialinio pedagogo profesinę kvalifikaciją arba socialinio darbuotojo kvalifikaciją ar socialinio darbo kvalifikacinį laipsnį ir būti įgijęs pedagogo profesinę kvalifikaciją ar edukologijos kvalifikacinį laipsnį;

2. gerai mokėti lietuvių kalbą, jos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos Respublikos Vyriausybės 2003 m. gruodžio 24 d. nutarimu Nr. 1688, reikalavimus;

3. privalumas - ne žemesniu kaip B1 kalbos mokėjimo lygiu (pagal Bendruosiuose Europos kalbų metmenyse nustatytą ir apibūdintą šešių kalbos mokėjimo lygių sistemą) mokėti bent vieną iš trijų kalbų (anglų, vokiečių, rusų);

4. būti susipažinusiam su Lietuvos Respublikos Konstitucija, Vaiko teisių konvencija, Lietuvos Respublikos socialine politika, Vyriausybės nutarimais, Švietimo ir mokslo ministro įsakymais, Vilniaus miesto savivaldybės tarybos sprendimais, Vilniaus miesto administracijos direktoriaus, Švietimo departamento direktoriaus įsakymais ir kitais teisės aktais, reglamentuojančiais švietimo įstaigų veiklą, vaikų ugdymą ir jų teisių apsaugą, socialinę apsaugą, patyčių prevenciją, asmens duomenų apsaugą ir gebėti juos taikyti praktiškai;5. turėti ir plėtoti informacinių ir komunikacinių technologijų taikymo kompetencijas, numatytas Reikalavimų mokytojų ir pagalbos mokiniui specialistų skaitmeninio raštingumo programoms apraše, kurį tvirtina Lietuvos Respublikos švietimo ir mokslo ministras;

6. mokėti kaupti, sisteminti, apibendrinti informaciją ir rengti išvadas;

7. išmanyti Dokumentų rengimo taisyklių reikalavimus ir Teisės aktų projektų rengimo rekomendacijas;

8. gebėti savarankiškai organizuoti ir planuoti darbą, darbo laiką, vertinti savo veiklą, diegti pažangią patirtį;

9. būti diplomatišku, savarankišku, sąžiningu, komunikabiliu, tiksliai orientuotis situacijose, vengti konfliktinių situacijų, mokėti bendrauti su kolegomis ir vaikais.

**Prašomi pateikti dokumentai:**

1. Prašymas dalyvauti atrankoje;

2. Išsilavinimą patvirtinančio dokumento kopija;

3. Pedagogo kvalifikacinės kategorijos pažymėjimas;

4. Gyvenimo aprašymas;

5. Motyvacinis laiškas;

6. Galiojantis teisėto darbo su vaikais kodas (QR kodas).

Pretendentai, geriausiai atitinkantys atrankos reikalavimus, bus informuojami asmeniškai.

Pretendentų atrankos būdas – pokalbis žodžiu.

Atvykus į pokalbį su savimi turėti asmens tapatybę patvirtinantį dokumentą.

**Siūlome:**

Darbą pagal neterminuotą darbo sutartį 1,0 etato su galimybe susitarti dėl didesnio darbo krūvio;

nuo 2025 m. rugsėjo 1 d. priklausomai nuo pedagoginio darbo stažo ir kvalifikacijos nuo 1971,26 iki 2768,62 Eur. darbo užmokestį.

**Kontaktinė informacija:**

Dokumentus su prierašu "DĖL SOCIALINIO PEDAGOGO DARBO" siųskite el. paštu: rastine@staneviciaus.vilnius.lm.lt.

Kilus klausimams darbo valandomis skambinkite tel. +370 600 72505.